b'\n_START_ARTICLE_\nFran \xc5\xbdi\xc5\xbeek\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbdi\xc5\xbeek je po \xc5\xa1tudiju v Pragi konec julija ali v za\xc4\x8detku avgusta 1938 v Mariboru z brezposelnimi igralci in amaterji ustanovil Neodvisno gledali\xc5\xa1\xc4\x8de in \xc5\xa1e isto leto v mesecu septembru prevzel umetni\xc5\xa1ko vodstvo Mestnega gledali\xc5\xa1\xc4\x8da Ptuj, kjer je deloval do leta 1940. Po kon\xc4\x8dani 2. svetovni vojni je postal re\xc5\xbeiser v mariborski Drami (1945\xe2\x80\x931947) in ljubljanski Drami (1947\xe2\x80\x931951) ter 1951\xe2\x80\x931956 znova v Mariboru. Leta 1956 je pri\xc4\x8del z delom na RTV Slovenija, najprej kot \xc5\xa1ef radijske re\xc5\xbeije, kasneje pa \xc5\xa1e na televizijski re\xc5\xbeiji. Za svoje raznoliko re\xc5\xbeijsko delo je prejel \xc5\xa1tevilna priznanja, med drugim tudi dvakrat Pre\xc5\xa1ernovo nagrado (1953 in 1979) in ve\xc4\x8d Bor\xc5\xa1tnikovih priznanj._NEWLINE_Pisal je tudi dramatur\xc5\xa1ke analize in razli\xc4\x8dne \xc4\x8dlanke o gledali\xc5\xa1\xc4\x8du, katere je objavljal v Gledali\xc5\xa1kem listu ljubljanske in mariborske Drame. Prevajal pa je dela iz ru\xc5\xa1\xc4\x8dine, med drugim \xc4\x8cude\xc5\xbe v pustinji (Valentin Katajev) in \xc4\x8de\xc5\xa1\xc4\x8dine npr. Hajduk Janu\xc5\xa1ik (Ji\xc5\x99\xc3\xad Mahen).'